લેખ મુજબ બહિષ્કારનું આ અભિયાન સફળ થયુ નથી. દેશના ત્રણ પ્રમુખ ઇ-વાણિજ્ય વેચાણ મંચ પર ચાઇનીઝ ઉત્પાદનોનું રેકૉર્ડબ્રેક વેચાણ થયુ છે. ચીનની હેંડસેટ કંપની શ્યાઓમીએ ફ્લિપકાર્ટ, એમેઝોન ઇંડિયા, સ્નેપડીલ અને ટાટા ક્લિક જેવા મંચો પર માત્ર ત્રણ દિવસમાં જ 5 લાખ ફોનનું વેચાણ કર્યુ છે. લેખમાં કહેવામાં આવ્યુ છે કે જ્યારે પણ ભારતમાં ક્ષેત્રીય મુદ્દાઓ પર તણાવ વધે છે ત્યારે હંમેશા ચાઇનીઝ ઉત્પાદનો તેનો શિકાર બને છે અને આ ધારણા કેટલાક વર્ષોથી જોવા મળી રહી છે.